Les obres en l'oficina de Turisme del Port de Sagunt ja estan en marxa
18 de juliol 2018

![Imagen 1](/media/lmym5ihw/c_natalia-antonino-gerencia.jpg)

![](/media/uwyfjzt1/50-oficina-turismo-puerto0006.jpg)  

Les obres de remodelació, adequació i adaptació per a l’accessibilitat de l'oficina de Turisme de Port del Sagunt ja s'han iniciat. L'edifici públic està situat en l'avinguda Mediterrani, 67 i el seu contracte va ser adjudicat per Junta de Govern a l'empresa AC2 obres i Serveis S.L per un total de 77.101,20 euros (IVA inclòs).

  

La regidora de Turisme, Natalia Antonino, ha assenyalat que els turistes i els ciutadans del municipi tindran **“una infraestructura adequada a tots, perquè serà accessible i amb una remodelació interior que ens permetrà afegir espais a esta infraestructura d'índole turística per a seguir promocionant la nostra ciutat com a destinació”**. 

  

**“L'edifici de la _tourist info_ estarà tancat durant tres mesos que és el que duraran les obres”** ha assegurat Antonino, encara que perquè se seguisca realitzant el servici durant este període de temps, s'ha adequat una oficina de Turisme provisional a la plaça de la Concòrdia amb horari de dilluns a divendres de 9.30 a 14 hores i de 17.30 a 20.30 hores, dissabtes de 10.30 a 14 hores i de 16 a 18.30 hores i diumenges, de 10 a 14 hores.

  

D'altra banda, el departament de Turisme ha agraït també la labor realitzada des de la regidoria de Contractació per haver fet possible l'agilitació del procés d'adjudicació de les obres en esta oficina de Turisme.

  

Finalment, cal destacar que entre les intervencions plantejades està l'eliminació de barreres arquitectòniques per a facilitar l'accés a persones amb diversitat funcional, així com la instal·lació d'un ascensor per a l'accés a les plantes superiors de l'edifici a més de redistribuir l'espai interior per a tornar-lo més diàfan i poder així albergar usos turístics més flexibles.

  

![](/media/dj0ff53d/50-37235580_2113740568667969_4673797580604309504_n.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/les-obres-en-l-oficina-de-turisme-del-port-de-sagunt-ja-estan-en-marxa/ "Facebook")
*   [](http://twitter.com/share?url=https://aytosagunto.es/va/actualitat/les-obres-en-l-oficina-de-turisme-del-port-de-sagunt-ja-estan-en-marxa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-obres-en-l-oficina-de-turisme-del-port-de-sagunt-ja-estan-en-marxa/ "Linked In")
*   [](mailto:?body=https://aytosagunto.es/va/actualitat/les-obres-en-l-oficina-de-turisme-del-port-de-sagunt-ja-estan-en-marxa/)